ming030890/wiki-yue-high-quality huggingface dataset:
褚簡寧

褚簡寧（粵拼：cyu5 gaan2 ning4；英文：Michael Chugani），印度裔美國人，自細喺香港大，著名記者、專欄作家、節目主持。出嘅書有《不中不英》、《又中又英》等。
褚簡寧有個阿哥叫毛漢，做過香港印度協會嘅主席。
2021年中，褚簡寧因為慨嘆香港已經變到佢都唔認得，移居美國紐約市。
褲

褲係着響下身嘅布，裁到可以有兩個筒穿對腳入去，最少遮到下陰同囉柚。長度來分嘅話，長褲可以遮到落腳眼，短褲就遮大髀上半截，底褲係最短，只係遮下陰。
褲有好多唔同種類，因應唔同需要而有唔同剪裁，唔同布料。
裕安區

裕安區係中國安徽六安一個市轄區，總面積1926平方公里，人口93萬。
裕東路

裕東路係香港一條馬路，喺大嶼山東涌，由北大嶼山公路、怡東路、翔東路交界，去到松滿路（逸東邨西南便），全長兩公里。
裕明苑

裕明苑係香港嘅一個居者有其屋屋苑，喺新界將軍澳坑口常寧路1號，一共有2座樓，1994年入伙。呢個屋苑喺居者有其屋第十四期丁、第十五期甲開賣，嗰時嘅開賣價介乎港幣$676,800 - $1,168,700。
裕東苑

裕東苑係香港嘅一個居者有其屋屋苑，喺新界東涌達東路33號，一共有5座樓，1997年入伙。呢個屋苑喺居者有其屋第十八期丙開賣，嗰時嘅開賣價介乎港幣$480,300 － $954,100。
裕容齡

裕容齡（英文名：Nellie Yu Roung Ling；1889年—1973年1月16號），晚清-民國時代舞蹈家，被認為係「中國現代舞第一人」。自細接受西式教育，精通英文、法文、日文。佢阿爸裕庚（中文：裕庚）係清朝駐法國外交官，家姊德齡（英文：Princess Der Ling）著有回憶錄《清宮二年記》。

生平
容齡爲《御香縹緲錄》中譯本寫嘅序文。
佢早年喺巴黎就讀聖心修道院女子學校，同時隨伊莎朵拉鄧肯學習現代舞。後任慈禧太后御前女官獲封「壽山郡主」，期間佢創作咗「劍舞」、「如意舞」、「觀音舞」、「扇子舞」、「荷仙舞」一系列融合西方技法同東方審美嘅舞蹈作品。1912年同外交家唐紹儀嘅堂侄、曾就讀法國聖西爾軍校（英文：École spéciale militaire de Saint-Cyr）嘅唐寶潮成婚。
民國時代容齡擔任總統黎元洪嘅典禮官，並投身慈善活動、英文教學同埋時尚設計。1935年，應秦瘦鷗（中文：秦瘦鷗）所邀爲德齡嘅《Imperial Incense》中譯本《御香縹緲錄》作序，容齡指出《御》入面有好多並非史實。文化大革命期間被紅衛兵打斷對腳，1973年因肺病過世。

流行文化
喺2006年電視劇《德齡公主（英文：Princess Der Ling (TV series)）》入面，孫逸飛飾演裕容齡。

相
1900年，容齡（右）同佢家姊德齡喺巴黎。
1902年，容齡同家人接待參加愛德華七世加冕禮嘅載振（英文：Zaizhen）。
1902年，容齡喺巴黎參加佢兄長馨齡嘅婚禮。
1902年喺巴黎公演《玫瑰與蝴蝶》舞劇。
1904年喺頤和園表演《希臘舞》。
法國畫家孟儒（英文：Jules Monge）所繪容齡穿着中式服裝嘅肖像，1920年代。
劍舞
扇子舞
如意舞
觀音舞
荷仙舞
1937年北平慈善遊藝會
裕廊

裕廊（英文：Jurong）係星加坡一笪地方，喺星加坡西南部，主要係個工業區。
裕民

裕民係中國新疆伊犁塔城地區一個縣，人口5萬。
筲箕灣總站

筲箕灣總站（Shau Kei Wan Terminus）係香港電車最東面總站，喺香港島筲箕灣嘅筲箕灣東大街。
編輯
香港電車
筲箕灣東大街

筲箕灣東大街（英文：Shau Kei Wan Main Street East），簡稱東大街，係香港筲箕灣一條馬路，由阿公岩村道、譚公廟道同愛禮街開始，去到筲箕灣道、柴灣道同愛秩序街交界。
筲箕灣站

筲箕灣站（粵拼：saau1 gei1 waan1 zaam6；英文：Shau Kei Wan Station）係港鐵港島綫嘅一個地底鐵路車站，站體同月台都係彎嘅，有1個島式月台，裝咗月台幕門。響1985年5月31日隨住港島綫第一期啟用。

車站月台
筲箕灣站設有2個月台，並以同一個島式月台排列，所有月台都裝咗月台幕門。

利用狀況
港島綫通車初期，因為當時筲箕灣站唔近筲箕灣嘅主要地區，因此客量偏低；直至該站側邊嘅新屋苑入伙，加上中巴服務質素欠佳，因此筲箕灣居民逐漸改用地鐵（家下港鐵）出入市區，而且暑假有唔少市民利用該站轉巴士去石澳泳灘，客量一直保持平穩。直至2000年，愛秩序灣新填海區嘅新屋苑陸續入伙，加上東區區議會致力推廣東區旅遊徑同埋香港海防博物館等旅遊景點，令該站人流不斷增加。

歷史
車站月台（2008年3月）
筲箕灣站喺1985年5月31號隨港島綫（金鐘－柴灣段）通車而啟用，車站由金門建築負責興建。

車站外升降機加建工程
筲箕灣站B、D出口係連接行人隧道嘅出入口，但行人隧道僅以斜道連接地面，使用上並唔方便，故港鐵公司喺2014年4月展開工程，於B1出口增設一部升降機，方便有需要嘅乘客以新嘅無障礙通道往返車站。
呢項工程於2016年完成，升降機於同年12月21號開放畀公眾使用。

反修例運動事件
筲箕灣站遭到破壞嘅售票機
2019年9月30號下晝3點幾，港鐵指有示威者喺筲箕灣站進入一列正喺2號月台（往堅尼地城）上落客嘅列車嘅後駕駛室打開連接緊急出口同軌道嘅斜道，柴灣站至太古站列車服務一度暫停近30分鐘。
筲箕灣道

筲箕灣道（英文：Shau Kei Wan Road）又叫做西大街，係香港西灣河到筲箕灣一條馬路，由英皇道同太古城道交界開始，去到柴灣道同筲箕灣東大街交界。
筲箕灣避風塘

筲箕灣避風塘（英文：Shaukeiwan Typhoon Shelter）係香港島東區筲箕灣東北部嘅一個避風塘，毗鄰鯉魚門海峽，同九龍油塘三家村避風塘同埋觀塘仔灣對望。避風塘佔地17.2公頃，只係畀作業船隻用。
筲箕灣避風塘嘅出入口有兩個，東邊近筲箕灣漁類批發市場，西邊嚮水警總區總部同水警港口分區基地，即係嘉亨灣海邊。
筲箕灣城隍廟

筲箕灣城隍廟，從廟前西面嘅公園拍攝。
筲箕灣城隍廟後門，後上方係明華大廈。
筲箕灣城隍廟，原本叫做筲簊灣福德祠，係香港一座城隍廟，喺香港島筲箕灣金華街同筲箕灣東大街交界，1987年被評為二級歷史建築，喺2010年2月4號確定為香港三級歷史建築。每年嘅農曆五月十一、五月廿八、七月廿四（城隍誕）、二月初二（土地誕）同五月初五（五通誕），有較多善信嚟參拜。

歷史
筲箕灣城隍廟喺清朝光緒三年（1877年）建成，由當地嘅坊眾集資興建，原本係供奉福德公同埋五通神，所以嗰時被稱為「福德祠」，同時亦供奉觀音同齊天大聖。該廟初期由坊眾所管理，曾經叫做「五通廟」。1928年，座廟交由華人廟宇委員會管理，並進行擴建同維修，由於香港島以往冇專門供奉城隍嘅廟宇，因此華人廟宇委員會喺1974年喺廟旁邊起一座相連嘅祠堂供奉城隍，改叫「城隍廟」。
城隍廟門聯：「古廟重新靈爽式憑開福地 四方永賴恩光普照庇烝民」
街市街

街市街（Market Street）係香港一條街，嚮油麻地天后廟南面，九龍政府合署北面，彌敦道西面，上海街東面。街市街係一條單程行車路，由廟街入，由東向西出上海街。而黃昏之後，安排成為新填地大排檔，有街頭睇相、算命、成人性趣用品咁。
街站

街站係一種喺路邊嘅臨時攤檔，唔少團體或政黨設立作為現場宣傳，或收集市民贊助。地產代理或電訊商似流動小販設立街站，推廣商業服務。
街市新鮮人

《街市新鮮人》（英文：Markets Today）係香港電視廣播有限公司嘅資訊節目，由林正峰、劉頌鵬、譚玉瑛做主持，喺2022年9月3號到9月17號香港時間逢禮拜六22:30到23:00喺翡翠台播。節目介紹一啲翻新過嘅香港街市。
街市遊樂團

《街市遊樂團》（英文：Bazaar Carnivals）係香港電視廣播有限公司製作嘅資訊節目，主要係介紹香港各區嘅街市。

各輯資料
節目有五輯：頭兩輯由麥長青、滕麗名、江美儀、陳浚霆主持，第三輯開始得返麥長青、滕麗名、江美儀主持。
第一輯喺2016年9月18號到12月4號逢禮拜日晚19:30－20:00喺翡翠台播；第二輯喺2017年1月15號到2月26號同一時段播；第三輯喺2017年9月24號到2018年2月18號同一時段播。
第四輯叫《街市遊樂團 - 星馬篇》，介紹星加坡同馬來西亞嘅街市，喺2018年7月1號到9月2號同一時段播。
第五輯叫《街市遊樂團 - 雙馬篇》，當中「雙馬」係指澳門（馬交）同馬來西亞，介紹嗰度嘅街市，喺2018年7月6號開始逢禮拜六晚20:00－20:30播。

記事
第二輯
2017年1月22號：因為要播《女醫·明妃傳》大結局，所以停播一次。
第三輯
2017年12月31號：因為要播《2017香港大事回顧》，所以停播一次。
街舞

街舞（粵拼：gaai1 mou5；英文：street dance）起源於美國，基於唔同嘅街頭文化或音樂風格而產生嘅多種唔同種類舞蹈嘅統稱，最早嘅街舞舞種係locking，起源於20世紀六十年代。
街舞動作由各種走、跑、跳組合而成，並通過頭、頸、肩、上肢、軀幹等關節嘅屈伸、轉動、繞環、擺振、波浪形扭動等連貫組合而成，每個動作都有特定嘅健身效果，既注意到上肢同下肢、腹部同背部、頭部同軀幹動作嘅協調，又注意到組成各環節各部分獨立運動。

歷史
最早嘅街舞同紐約黑人區嘅嘻哈同Hip hop音樂息息相關，Hip hop街舞喺演唱嗰陣經常利用身體做出一啲大幅度嘅動作，呢啲動作逐漸傳開並形成咗一啲約定俗成嘅定勢。然後呢啲動作逐漸發展成為最初嘅街舞：霹靂舞。一種觀點認為，breaking呢個詞來源於一班歌手總係喺歌曲暫停嘅時進行表演。自始之後，滑步（機器舞嘅雛形）、瑣舞等亦逐漸加入到原有嘅街舞風格之中。呢個時期嘅街舞風格被人稱為舊學院，佢哋需要比較高嘅技巧。90年代之後，又發展出一種新嘅舞蹈類型：嘻哈舞，同原有嘅街舞相比，呢隻舞幅度較細，更加注重同音樂節奏嘅配合。不過呢種舞蹈間中亦會參雜一啲瑣舞、機器舞嘅內容，隨住舞嘅發展又逐漸分裂出電流等新風格。

街舞分類
霹靂舞（Breaking）
又叫地板舞，屬於力量要求較高嘅舞種，通常有以單手撐地、頭頂地等高難度好似體操噉嘅動作。霹靂舞係嘻哈文化嘅四大元素之一，其他三大元素係 MC（rapping），DJ 同塗鴉。
震感舞（Popping）
以前叫機械舞，而叫震感舞，特點係表演者故意做出肢體僵硬嘅形態，模仿機械人嘅樣做動作。一般震感舞包括膊頭、頸部、胸部、背部、手臂、腿部等嘅肌肉透過快速收縮，進而達到震動嘅效果，配合音樂舞動。經常會融入Waving（電流）、Robot（機械）、boogaloo、King TUT（埃及手）等風格，係一種綜合性極強嘅舞蹈。
嘻哈舞（Hip-hop）
嚟自美國紐約嘅嘻哈舞蹈。舞姿自由靈動，張揚青春個性。又稱分為饒舌（Rapping）、打碟（DJing）、塗鴉（Graffiti）、街舞（Breaking）Hip-Hop。
爵士舞（Jazz）
係由非洲黑奴帶到美國嘅舞蹈，因此佢嘅舞姿類似非洲人嘅性格一樣，原始、熱情、奔放。到咗美國之後，吸收咗芭蕾舞、現代舞、街舞、拉丁舞嘅元素同技巧，要表達嘅係火辣辣、熱情嘅風情，送胯、扭腰、身體呈波浪形扭動。
鎖舞（Locking）
大概喺70年代位於洛杉磯嘅一間夜總會裏面Don Campbell發明咗呢種即興發揮嘅獨特舞步。身體做出一啲好快嘅動作，然後喺某一個動作嘅時候突然停低，最主要嘅關鍵在於手部旋轉同定住。鎖舞係種非常強調乾淨俐落嘅舞蹈，因為舞蹈中鎖嘅手勢，同突然定格嘅舞感類似鎖嘅功用，所以稱為鎖舞。
狂派舞（Krump）
係一種嘻哈文化同情緒緊密相結合嘅舞蹈，起源於南中央洛杉磯非洲裔美國人社區，通常以鬥舞嘅形式出現。
街簿

街簿係筆記簿一種。香港而言，同校簿相對。街簿即係坊間出嘅簿，樣同校簿似，不過唔係由學校搵人印，而係商人印，舊時售價畀校簿平。街簿同校簿一樣，都係練習簿。
街簿有唔同大細格仔嘅中文簿，有方便學寫英文字嘅英文簿，有數學用細格嘅數學簿或格仔簿，重有多用途嘅單行簿。
街簿封底通常按簿裏便係乜間格，而附有乘法九因歌、阿剌伯數字寫法或者英文正楷草書寫法等等。
街渡

街渡係香港獨有嘅渡輪，比較細隻，通常服務大嶼山、坪洲、長洲、南丫島同其他離島，而香港島嘅香港仔同鴨脷洲之間都有街渡服務。
街燈

街燈（粵拼：gaai1 dang1）係街上嘅燈，屬公家設備，通常一到黃昏就自動開；一到日頭就自動熄。街燈舊時係火把，煤氣燈，之後慢慢畀電燈取代。舊時街燈上掛住老鼠箱，係便民設施。街燈嘅出現係地方城市化現象，比嚮鄉郊裝街燈唔化算，因為地方大，少人經過用唔著。嚮鄉下村民靠月色光芒認路，白色反光係水池，黑色係泥地。用電筒比較實際。
智能燈柱係地方進化到5G物聯網時代。
裸躄魚

裸躄魚（學名：Histrio histrio）係躄魚科裸躄魚屬嘅其中一個種。
裸躄魚屬

裸躄魚屬（學名： Histrio）係鮟鱇目躄魚科嘅其中一個屬。
裸身躄魚屬

裸身躄魚屬（學名： Nudiantennarius）係鮟鱇目躄魚科嘅其中一個屬。
裸腹單棘躄魚

裸腹單棘躄魚（學名：Chaunax nudiventer）係單棘躄魚科單棘躄魚屬嘅其中一個種。
裸跑

裸跑即係唔著衫褲，一絲不掛去跑步。
裸跑嚮最初奧林匹克比賽已經係有咁規定。最早係非洲土人，而家啲人都係學以前土著咁，回歸大自然，享受純天然自然自在樂趣。
裸體藝術

裸體藝術（英文：nude art）係指描繪唔著衫嘅人嘅藝術品。
製作地獄

製作地獄（development hell）指一件產品嘅開發過程極之唔順利，嘥咗出乎意料咁多嘅時間同其他資源先搞得掂。
有啲進入咗製作地獄嘅產品甚至最後係完成唔到，成個項目要取消。
米高舒伯

米高舒伯（Michael Stuhlbarg，1968年7月5號—）係一位美國演員。佢比較出名喺高安兄弟嘅電影《非常戇男離奇失婚》（2009年）裏面飾演大學教授Larry Gopnik，同埋HBO電視劇《酒私風雲》（2010年–2013年）中飾演Arnold Rothstein（中文：阿諾·羅斯汀）。
米高舒麥加

米高舒麥加（德文：Michael Schumacher；1969年1月3號—）係德國退役一級方程式賽車手，喺1990年代到2000年代活躍，刷新過好多紀錄。
米高菲比斯

米高菲比斯（英文：Michael Fred Phelps，1985年6月30號—），係美國游水運動選手，人稱「史畢茲2.0」。
佢喺2004年夏季奧林匹克運動會攞咗六面金牌，成為嗰屆奧運會攞最多金牌嘅運動員。2008年夏季奧林匹克運動會，佢再攞到八面金牌，打破泳手史畢茲喺1972年夏季奧林匹克運動會一屆攞七面金牌嘅紀錄，成為喺單一屆奧運攞最多金牌嘅運動員。2012年夏季奧林匹克運動會後，又成為奧運會史上攞到金牌（23面）同埋總獎牌（23金3銀2銅，共28面）最多嘅運動員。
囝囝叫做Boomer Robert，喺2016年5月5號出世。
米高禮利

米高禮利（粵拼：mai5 gou1 lai5 lei6，英文：Michael Kightly，1986年1月24號—）係一個男足球員，佢嚟自英國，踢緊邊鋒，喺2003年正式出道。

葳蕤史
呢節要加長。
佢曾經攞過或者提名過下面呢啲獎：
格雷斯
英格蘭足總錦標：2006年；
狼隊
英格蘭足球冠軍聯賽冠軍：2008/09年；
西疇

西疇係中國雲南文山一個縣，總面積1545平方公里，人口25萬。
西石巖

西石巖，又名泐溪巖，係中國一地，喺廣東樂昌。縣治西北三里。舊時叫石室仙蹤。石室高三丈，闊丈幾，左右又有窿。左窿有六祖石牀，相傳六祖去黃梅，喺度歇過。室前有屋幾十間，挨山有亭。呢處有唔少題壁泐碑。
西盟

西盟係中國雲南普洱一個佤族自治縣，總面積1391平方公里，人口9萬。
西祥街

西祥街（英文：Sai Cheung Street）係香港堅尼地城一條馬路，由卑路乍街開始，去到堅彌地城海旁同西祥街北交界。
西番雅書

《西番雅書》係《舊約聖經》嘅小先知書，天主教譯做《索福尼亞》，記載猶大王國末期嘅貴族子弟西番雅嘅預言同相關情況。

簡介
作者：西番雅
日期：公元前622年
地點：耶路撒冷
先知西番雅喺公元前七世紀末，大概喺約西亞王喺主前621年進行宗教改革嘅前十年，出來傳道。呢卷書有先知成日提起嘅一啲課題，災禍同毁滅嘅日子就嚟到，嗰時猶大拜偶像，效法外邦嘅習慣，欺詐剝削弱者，自滿，當上帝冇到，所以耶和華要懲罰佢哋，佢亦要責罰其他嘅國。雖然耶路撒冷蒙受災難，將來一定復興，有謙卑同正直嘅以色列餘民會住喺嗰處。
西祥街北

西祥街北（英文：Sai Cheung Street North）係香港堅尼地城一條馬路，由堅彌地城海旁同西祥街交界開始，另一邊係掘頭路。
西福爾

西福爾（挪威文：Vestfold）係挪威嘅郡，首府通斯堡。
至順

至順（粵拼：zi3 seon6）係元朝皇帝圖帖睦爾嘅第二個年號，同時係懿璘質班嘅年號，相當於公元1330年到1333年，前後總共4年。
左邊幅圖顯示至順喺元朝（包括北元）嗰時個位。
致命圈套

《致命圈套》係套美國電影，喺2000年上畫。
呢套戲嘅主角有雲迪素、賓艾佛力。
至貴嘅紗麗

至貴嘅紗麗（英文：Most Expensive Sari），係一件紗麗，喺2008年1月5號賣出，價錢係393萬1627印度盧比（相當於當時嘅10萬0021美元或5萬0679英鎊），獲得健力士世界紀錄認可係「世界上最貴嘅絲綢紗麗」。呢件紗麗係由印度公司清奈絲綢（英文：The Chennai Silks）製成，紗麗上邊複製咗11幅印度畫家Raja Ravi Varma嘅作品。其中，面積最大嗰幅畫「Galaxy of Musicians」花咗4760工時去製造，用咗59.7克黃金、120毫克鉑、5克銀以及好多寶石。
致命女郎

致命女郎（粵拼：zi3 ming6 neoi5 long4，法文：femme fatale，英文：vamp）係一種固定角色。一位致命女郎會係一個生得靚又神秘嘅女人，好識得用佢嘅女性魅力嚟整蠱同操縱其他人，尤其係男人。
致命女郎好多時都會係奸角，不過都有唔少例外。簡單嘅例子可能話致命女郎心哋查實唔壞，不過為勢所迫要幫故仔嘅真正奸角做嘢。
至日

至日，又叫至點，係指日頭全年最長或者最短嘅天文現象，太陽離地球赤道最遠，每年出現兩次。
致命24小時

《致命24小時》（英文：Love is Blind, Hate Too），係2022年上畫嘅港產片，由湯怡、吳卓羲、潘燦良、何珮瑜、林盛斌、張建聲、孫慧雪主演，葉念琛執導。套戲用咗1993年嘅由艷星葉玉卿主演嘅《盲女72小時》做藍本創作改編。
至正

至正（粵拼：zi3 zing3）係元朝皇帝妥懽帖睦爾嘅第三個年號，相當於公元1341年到1370年，前後總共30年。佢係大元退出中原前最後一個年號。
左邊幅圖顯示至正喺元朝（包括北元）嗰時個位。
至道

至道係北宋皇帝趙光義嘅第五個年號，相當於公元995年到997年，前後總共3年。
豐怡中心

豐怡中心（英文：The Harvest），前名豐順商業大廈（英文：Fung Shun Commercial Building），係九龍旺角一座寫字樓，嚮彌敦道591號，長沙街側邊。
2017年9月，陽光房地產基金以6.58億港元嚮創興銀行手上買入豐順商業大廈。其後改名為豐怡中心。陽光房地產基金計劃將創興銀行遷出嘅寫字樓樓面租出作美容服務、補習社等服務行業。
豐嶋真千子

豐嶋真千子 ，係日本嘅一個女藝人同埋配音員。
豐嶋邑作

豐嶋邑作（1991年7月6號—）係日本足球員，司職中場，效力過盛岡仙鶴。
豐川雄太

豐川雄太（1994年9月9號—）係日本足球員，司職前鋒，效力岡山綠雉。
豐平區

豐平區係日本北海道札幌市嘅一個行政區，喺2007年1月1日人口有209,175人。
追龍

《追龍》（Chasing the Dragon）係套2017年香港電影，由王晶、關智耀執導，甄子丹、劉德華、鄭則士、姜皓文、劉浩龍、喻亢、湯鎮業、胡然、徐冬冬、黃日華、吳毅將、周勵淇、伍允龍主演。
故仔改編自1970年代毒犯吳錫豪、收虧探長呂樂嘅事跡。套戲2019年拍咗續作《追龍II：賊王》，係全新故仔。
追龍II：賊王

《追龍II：賊王》（Chasing the Dragon II: Wild Wild Bunch）係套2019年香港電影，《追龍》續集，由王晶、關智耀執導，梁家輝、古天樂、任達華、林家棟主演。故仔改編自1990年代綁匪張子強嘅事跡，但同《追龍》嘅故仔無任何關連。
追究警暴集會

追究警暴集會係2019年10月27號一次反逃犯條例修訂集會，喺尖沙嘴梳士巴利花園搞。集會主題除咗「追究警暴」之外，其他主題包括「連繫穆斯林」、「守護民眾」同埋「與記者同行」。集會宣稱係「宗教集會」，無申請「不反對通知書」。集會估計有約一千人參加，但係集會未正式開始過，就畀警方用催淚彈同胡椒噴霧清場，之後示威者四散到其他地區（主要係旺角），引發更多衝突。
追趕式捕食

追趕式捕食（英文：pursuit predation）係捕食最簡單直接嗰種方法，指隻捕食者追趕隻獵物。
如果隻獵物以直線跑，噉隻捕食者淨係需要跑得快過隻獵物，而如果隻獵物走佬途中掟彎，隻捕食者就要有夠快嘅反應更改自己路線；包括人類、狼、海豚、殺人鯨同埋蜻蜓都屬追趕式捕食者。

做法
睇埋：捕食
追趕式捕食者有好多策略可以採用－
齋靠速度：如果隻捕食者跑得極快，啲獵物唔夠佢快，就會畀佢追到；例如獵豹（Acinonyx jubatus）就係出嗮名純靠速度嘅捕食者，據報佢哋全力衝刺速度可以達到成時速 93 km 咁高；
鬼祟接近：想像隻捕食者身上有保護色，獵物難以睇到佢哋，噉隻捕食者可以靜靜雞伏喺（例如）草入面行近獵物，一旦距離有咁上下近，隻捕食者就開始追趕，隻獵物好可能會嚟唔切加到全速而畀捕食者追到；好似老虎（Panthera tigris）就出名鍾意用呢種做法。
成群追趕：狼（Canis lupus）出嗮名興成群打獵；齋講速度或者力量嘅話，狼冇獵豹咁快，又冇老虎咁大隻，但佢哋勝在好識團隊行動－想像家吓兩隻狼一齊追住隻駝鹿噉跑，一隻喺獵物左邊追，另一隻喺獵物右邊追，噉隻獵物轉左定轉右都會畀狼一嘢撲上去咬佢；而喺現實，狼往往會起碼三四隻一齊追住隻獵物嚟咬；
一隻全速衝刺緊嘅獵豹一隻全速衝刺緊嘅獵豹 一隻老虎匿埋喺植物嘅葉入面。一隻老虎匿埋喺植物嘅葉入面。 一群狼喺度圍攻緊隻美洲野牛。一群狼喺度圍攻緊隻美洲野牛。
堅持式（persistence）：會用堅持式策略嘅獵食者通常係跑得唔快，但耐力勁兼且有返咁上下聰明嘅；呢啲獵食者冇能力齋靠速度捉住獵物，所以打獵嗰陣佢哋會靠跑一陣行一陣嘅移動模式，跟實喺隻獵物身後唔遠嘅地方；呢啲獵食者跑唔快，途中可能會畀隻獵物走甩一陣，但佢哋夠聰明，好快就可以靠跟住隻獵物嘅腳印或者留低嘅大便等嘅痕跡追上去－呢點令到隻獵物冇得唞要係噉走佬；於是乎，呢啲獵食者就一路係噉跟住隻獵物，跟成幾個鐘頭咁耐嘅時間；因為呢啲獵食者耐力好，所以最後最先會攰到走唔郁嘅會係隻獵物－而等到隻獵物走唔郁嘅時候，啲獵食者就可以上前去殺死隻冇力反抗嘅獵物。人類就出名會用呢種策略打獵。
追風箏的孩子

追風箏的孩子 (歌)，張敬軒收錄喺2007年專輯《酷愛》嘅一首歌。
鄧錦輝

鄧錦輝係香港親中派政治人物兼飲食界人士。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
鄧開荣

鄧開荣，香港親中派政治人物。

選舉經歷
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
鄧達智

鄧達智（William TANG Tat Chi，1958年4月20號—），係香港有名嘅時裝設計師、電台節目主持、旅遊家、專欄作家同埋新界原居民。佢特別擅長將香港本地元素融入佢嘅時裝設計度，例如曾灶財嘅「墨寶」。佢個弟弟鄧達善之前係屏山鄉事委員會嘅副主席。
鄧錦傑

鄧錦傑（簡化字：邓锦杰，—2012年7月3號）係中華人民共和國湖南婁底婁星區茶園鎮塘群村人。2012年7月3號下晝5點鐘左右喺孫水河公園放狗，聽到有一家三口跌咗落河嗌救命，於是落水救人。事後一家三口獲救，而獲救家庭冇等鄧錦傑上岸就漠然離開，甚至向圍觀群眾話「我又冇叫佢救」、「關我屁事」。最後鄧錦傑就因為體力不支浸死咗，終年27歲。
鄧采淋

鄧采淋（Tang Tsoi Lam Katii，2001年8月29號—），身高1.69米，體重56公斤，係香港女泳手。而家讀緊滬江維多利亞學校。

簡歷
鄧采淋由4歲就開始游水，當時佢認為每日要喺泳隊裏面練習太過辛苦同沉悶，但喺一次分齡比賽贏咗5面金牌之後，對游水就完全改觀，因為佢享受當中帶嚟嘅成功感。
2018年8月，鄧采淋代表中國香港參加印尼雅加達舉行嘅2018年亞洲運動會游泳比賽，同鄭莉梅、何南慧、施幸余合作贏得女子4×200米自由式接力銅牌。
鄧鏗

鄧鏗（粵拼：dang6 hang1；1886年1月31號—1922年3月23號），字仲元（zung6 jyun4），係大清同民國時期嘅軍人，廣東惠陽（而家係惠州惠陽區）人。曾經參加過廣州三二九起義、重喺廣東光復同北伐戰爭搞過好多功勞。
鄧鏗喺1922年俾特務暗殺死咗，但佢過身之後，孫文試過落令將佢列做陸軍上將。
資優

資優（粵拼：zi1 jau1；英文：intellectual giftedness / giftedness）泛指一個人嘅智能明顯高過平均。一般嚟講，智商（IQ）喺 130 以上就可以算係中等資優。人類嘅智商分佈可以畫做一條鐘形線（bell curve），幅圖嘅 X 軸表示智商嘅數值，而 Y 軸表示每一個數值出現嘅機會率，例如條線喺中間 100 分嗰點最高，表示人最有可能會身處喺 100 分咁高嘅智商，而喺鐘形線下，愈極端嘅數值就出現得愈少。

錯誤嘅理解
資優嘅判定並唔係只係限定喺學業方面，而係喺藝術或者領導才能方面有優秀嘅成果，又或者有綻放異彩嘅可能性。資優亦都不限於成績優異及模範嘅學習態度。同時會有學業成績差，經過 ADHD 嘅診斷後進入咗特殊教育嘅事例。
唔可以因為「個仔叻就好」而唔理佢哋。即使佢哋係資優，亦都會有精神上嘅衝突同苦惱，喺心理健康同行為方面難免都會出現問題。

判定嘅方法
睇埋：智商
好多學校都會發掘資優學生，而普遍都係用智商測驗嚟判定。教育方面的專家就認為只係用一種測試嘅方法冇辦法好準確咁樣確定資優學生，所以需要多方面綜合嘅判斷。下面將資優逐一咁分級。
智力相對高：智商115以上，六人裡面一人，16%
中等資優：130以上，五十人裡面一人，2.1%
高度資優：145以上，一千人裡面一人，0.1%
極度資優：160以上，三萬人裡面一人，0.003%
完全資優：175以上，三百萬人裡面一人，0.00003%
資政大夫祠建築群

資政大夫祠建築群係清朝同治二年(1863年)起嘅，佢嘅建築規模同建築工藝，都係花都區第一。建築群從東到西係資政大夫祠、南山書院、亨之徐公祠、國碧公祠，總面闊56.7米，總進深57.1米（唔計後樓）。有青雲巷間開幾間嘢，條巷由5列花崗石砌成，闊2.3米。資政大夫祠右邊有一路附屬建築。資政大夫祠同南山書院後邊有兩座後樓，孖埋一齊。建築群前邊大笪空地，進深15米，又有個2700平方米嘅水塘；後邊有花園，夾埋有22100平方米。建築群東邊褦間水仙古廟。
資政大夫

資政大夫又嗌資善大夫，係中國同越南古代嘅官制。呢個職位最早係大金設立，屬於正三品官職；到咗大元升爲正二品，一直沿用到大明同大清，至中華民國成立後被廢除咗。
資政大夫主要係一個榮譽性質嘅官銜，通常頒畀有功勞或者德高望重嘅官。
資料儲存

資料儲存係指將資料留存住嘅各種方式，而做到資料儲存嘅嘢就叫資料儲存裝置，簡稱儲存裝置。大自然入面，RNA同DNA就儲存咗遺傳資料。而人類社會入面，資料儲存方式有好多種，由比較原始嘅寫字，到現代嘅電腦資料儲存。
資料片

資料片（expansion pack）指遊戲開發者喺一隻遊戲出咗街之後，因為想吸引玩家繼續玩等嘅緣故，而出嘅擴展軟件。資料片係一啲額外嘅遊戲內容，一定要有咗隻基本遊戲（base game）先會有用。資料片會為隻遊戲增加新嘅角色、武器、以至關卡等嘅內容。出名嘅例子有模擬市民系列（The Sims）：呢個系列會隔幾年出一隻新嘅基本遊戲（模擬市民二、模擬市民三等），而喺出下一隻基本遊戲之前，個系列會出若干隻資料片，增加隻基本遊戲嘅內容，而啲客可以按照自己喜好揀買邊一隻資料片擴充自己手上個遊戲程式。
賁氏

賁（粵拼：ban1）係唐人姓氏，喺《百家姓》裏頭排第179位。

名人
呢篇賁氏係同姓氏有關嘅楔位文章，重未寫完嘅。麻煩你幫手充實佢。
賄賂

賄賂係影響行使職務嘅非法利益，提供賄賂就叫行賄，收受賄賂就叫受賄，雙方都觸犯咗貪污罪行。
賄賂最常見嘅形式係錢，叫賄款。
資助學校

資助學校，又叫津貼學校，係接受政府資助（津貼）嘅私營學校，相比起完全自資嘅私立學校，會受到更多政府嘅規管。
賁門

賁門係食道通去胃嘅接口位，有括約肌阻住嘢食由胃倒流返上食道。
艾奧利亞平原

基爾撞擊坑嘅高度圖，左上角圈著嘅地方就係艾奧利亞平原。
艾奧利亞平原（拉丁文：Aeolis Palus）係火星上面嘅一笪地方，位於基爾撞擊坑北端同艾奧利亞山西北山腳之間，中心點嘅經緯度係南緯4.47度，東經137.42度。
2012年8月6號，美國太空總署嘅好奇號探測器喺艾奧利亞平原著陸，開始為期兩年嘅科學探測任務。
艾奧多拉多縣

艾奧多拉多縣（粵拼：ngaai6 ou3 do1 laa1 do1 jyun6，英文：El Dorado County）係美國加利福尼亞州嘅一個縣，面積約莫1786平方公里，人口約莫18萬。
艾奧斯

艾奧斯（粵拼：ngaai6 ou3 si1，希臘文：Έως），係希臘神話入面嘅黎明女神，亦係泰坦神海柏利昂同忒亞個女，太陽神希路斯同月亮女神施蓮娜個家姐。
艾女星

艾女星（243 Ida），即係小行星243，係太陽系小行星帶嘅一粒小行星，喺1884年9月29號發現，直徑31.4公里。
跳馬

跳馬（Vault），係競技體操嘅其中一個項目，男女選手都玩得。選手需要跳過一個障礙物（「馬」），過程需要做到適當動作。
跳高

跳高，係個田徑項目，運動員先助跑，跟住單腳起跳，然後騰空過桿，最後落地，要唔撞跌枝桿先至算成功。跳得最高嘅桿就贏。
踎

踎（粵音：mau1）係個姿勢，靠兩隻腳承受身體重量，同時膝頭髁彎曲，可以分成半踎同踎嗮兩種，膝頭髁彎到盡就叫「踎嗮」，唔係就叫「半踎」。
爾個姿勢好多西方人都做唔到，有人話係因為身體構造唔同，亦有人話係亞洲人多練習有關。

動作
由企變成踎係個動作，叫「踎低」。踎低再跳起就叫做「兔仔跳」。
踎低噴飯

踎低噴飯（粵拼：mau1 dai1 pan3 faan6，英文：Monty Python）係英國嘅一組超現實搞笑表演團體。
跳降落傘

跳降落傘係指一個人響高空（好似飛機或者摩天大廈天台）跳落去後靠降落傘安全降落地面嘅動作。
藥房

藥房（pharmacy 或者 drug store）係賣藥嘅地方。唔少藥房都係有藥劑師駐舖，方便幫䞋人客冇用錯藥。

藥物
由醫生開藥紙，病人去藥房經藥劑師覆核先賣到。
藥房亦會賣一啲唔使醫生開嘅藥，就咁就買倒。

香港嘅情況
香港藥房紅色十字標誌
維基同享有多媒體嘅嘢：Pharmacies
喺香港，通常藥房都係賣西藥，所以亦都叫西藥房。而有部份會兼賣中藥，所以叫中西藥房。通常賣中藥嘅都有中醫師駐舖。如果一間藥舖冇「有牌」（registered）嘅藥劑師喺度，咁呢間藥舖就唔可以賣處方藥，同埋唔可以用「藥房」呢個名，祇能夠用「藥行」、「藥粧」呢啲名，同賣普通成藥。而好多藥房同藥行重賣埋牙膏、廁紙、洗頭水呢啲家庭用品。
藤野涼子

藤野涼子 ，係日本嘅一個女演員。

拍過嘅作品一覽
呢個表唔完整，歡迎加料。
藤野薰

藤野薰 ，係日本嘅一個女藝人同埋配音員。
藥劑師

藥劑師，又叫藥師，係負責配藥嘅一種專業，多數喺醫院或者藥房度做，主要係跟醫生嘅診斷幫病人處方啱嘅藥。
藥材

藥材係天然藥同埋佢嘅加工品，用喺中藥同中醫上面，包括草藥、動物、礦石等。其中草佔 80%，使用植物藥最普遍。古代本草書籍所載嘅藥材超過3000 種，整理過之後有成 1萬2800 幾種。
藥方

藥方，紙一張，睇病之後，列出要用嘅藥，以及用量，同用藥方法。藥方又可以叫處方。
英文叫Prescription。
藥

藥，係嚟自生物、人工合成或天然提取嘅物質，唔係平時食用需要嘅。藥一般喺生物體外合成，而「放入」體內先至產生「作用」；亦即係，藥食咗之後產生影响、改善身體機能，包括：減輕症狀、醫病、診斷、預防用、保健、固本培元、調理身體…
有啲藥同生物體內嘅物質係一樣嘅，例如：激素，激素係生物自己喺體內合成，將激素打入體內，增加體內嘅量，令身體機能改變。
藥通常會用（食、吸入、打針）一個固定嘅時間，好返就唔使。亦有啲藥係要長期用嘅。

用藥傳統
用藥同埋兩大個傳統體系，同埋一個較新、另類嘅：
西藥：藥丸、藥水、打針……；
中藥：中藥材、中藥飲片、中成藥……；
另類藥物：另類療法嘅用藥。（值得注意嘅係部份另類療法會避開或者唔用「藥」呢樣嘢，因為同傳統醫學嘅唔同。）
維基同享有多媒體嘅嘢：藥
藥丸

藥丸係藥嘅其中一種形式，通常圓餅形，細細粒，擺落口後用水幫手吞落肚。
藥學

藥學係醫學嘅其中一個分支，專門研究同藥有關嘅臨床知識。藥學有時亦叫做「藥劑學」，但「藥劑學」狹義上專門研究製藥。
金本位

金本位（gold standard）係一種貴金屬貨幣制度，喺 19 世紀中開始盛行。喺金本位制之下，每單位嘅錢俾人定性為價值等同若干含重量嘅黃金；當世界各地都用金本位嗰時，經濟體之間嘅匯率由佢哋各自貨幣嘅含金量嘅比值－金平價（gold parity）－嚟決定。
金朱賢

金朱賢，係大韓民國嘅一個女藝人同埋歌手。
金月真美

金月真美 ，係日本嘅一個女藝人同埋配音員。
金有權

金有權，係大韓民國嘅一個男藝人同埋歌手。
金本圭太

金本圭太（1977年7月13號—）係日本足球員，司職中場，效力過廣島三箭，及大分三神。
金朝陽中心

金朝陽中心（Soundwill Plaza）係香港一座寫字樓，喺銅鑼灣羅素街38號，時代廣場對面。大樓1996年起好，高33層。
金木義則

金木義則（粵拼：gam1 muk6 ji6 zak1；英文：Kaneki Yoshinori），係日本音樂製作人、作曲家。佢喺日本國立音樂大學畢業並主修低音大提琴。佢亦係臺灣樂團E Zzy嘅成員。

經歷
1988年，佢考入臺灣嘅國家交響樂團。1998年至2000年，佢做過友善的狗唱片公司製作人。
金曼礁

金曼礁（英文：Kingman Reef）喺大洋洲萊恩群島北部，係無人住嘅珊瑚礁，亦係美國無建制領地，唔對公眾開放。
金本涼輔

金本涼輔 ，係日本嘅一個男配音員。

配音作品一覽
呢個表唔完整，歡迎加料。
里賓特洛甫

里賓特洛甫（Joachim von Ribbentrop，1893年4月30號—1946年10月16號）係納粹德國外交部長，由1938年做到1945年，最後畀紐倫堡審判判處繯首死刑而死。
重光武雄

重光武雄或辛格浩（1922年10月4號—）係韓國出身日本企業家、財力家兼韓國企業家，樂天集團創辦人，喺大韓民國慶尚南道蔚山市出世。
重光貴葵

重光貴葵（1983年7月31號—）係日本足球員，司職後衞，效力過東京綠茵，岡山綠雉，及北九州向日葵。
里見仁義

里見仁義（1983年5月13號—）係日本足球員，司職中場，效力過本田技研，草津溫泉，及Arte Takasaki。
里雷山

里雷山係南極洲一座山，位於帕爾默地，處於埃傑爾山同金尼爾山脈之間，由英國探險隊繪入地圖，依家由南極條約體系管理。
重劍

重劍（Épée）係劍擊運動嘅其中一種，起源自中世紀騎士嘅劍。
里蒙

里蒙（Limoges）係法國中部一座城，人口14萬。呢座城出名生產陶瓷同琺瑯製品。
重光葵

重光葵（日文：重光 葵／しげみつ まもる Shigemitsu Mamoru，1887年7月29號—1957年1月26號），係日本昭和時代嘅外務大臣、副總理同埋自民黨嘅眾議員。
諾福島建立日

諾福島建立日（英文：Foundation Day）係諾福島嘅年度公眾假期，紀念第一批英國人喺1788年3月6號來到島上生活。

背景
當時因為美國獨立之後拒絕再收容英國嘅犯人，所以英國就需要尋找新嘅殖民地流放罪犯。倫敦就指派皇家海軍上尉阿瑟．菲臘（Arthur Phillip）帶領由11艘船隻組成嘅第一艦隊去新南威爾士建立新嘅殖民地。
當第一艦隊抵達新南威爾士之後，上尉菲臘就指示中尉菲利普．吉德利．金（Philip Gidley King）帶同一小隊人將諾福島變成殖民地。佢哋之後就喺1788年3月6號到達冇人嘅諾福島。

慶祝活動
每年嘅建立日，島上居民都會齊集喺京士頓嘅海灘，重演當年英國人登陸嘅情況。佢哋會着上古裝服飾扮演英國水手同撐船。
諾森四世

諾森四世（Innocent IV，又譯依諾增爵四世，1195年—1254年12月7號）係羅馬天主教第180任教宗，1243年到1254年在位。
諾爾雪平

（瑞典文：Norrköping， [ˈˈnɔrɕøːpɪŋ] ）係瑞典南部嘅一座城市。2016年人口大概13萬。由於諾爾雪平一帶好多水力資源，所以佢係瑞典最早發展工業嘅其中一個城市，呢度嘅紡織業喺北歐出嗮名。
諾爾雪平海豚

諾爾雪平海豚（英文：Norrköping Dolphins）係瑞典諾爾雪平嘅職業籃球球會，依家打緊瑞典職業籃球聯賽。
諾沃克病毒

諾沃克病毒（Norwalk virus），又叫諾如病毒、諾羅病毒（Norovirus），係一種可以搞到非細菌性急性腸胃炎嘅病毒。呢隻腸胃炎癥狀好輕，只係噁心、嘔吐、唔帶血嘅腹瀉同埋肚痛。病毒可以經食咗受污染嘅嘢飲嘢食、人同人嘢接觸、掂到受污染嘅嘢，同埋氣霧化嘅嘔吐物傳播。
諾沃格魯德

諾沃格魯德係波蘭嘅城鎮，位於該國東北部納雷夫河畔，距離沃姆扎13公里，由波德拉謝省負責管轄，面積20.55平方公里，2006年人口2,014。
諾福島

諾福島（英文： Norfolk Island）係澳洲嘅一個屬地，喺新南威爾士州對出。人口1700，當中好多島民同皮特凱恩群島有淵源。
金穗路

金穗路 (廣州)：喺廣東省廣州市天河區。
金穗路 (東莞)：喺廣東省東莞市沙田鎮。
金穗路 (呼和浩特)：喺內蒙古自治區呼和浩特市賽罕區。
金管局資訊中心

金管局資訊中心係香港金融管理局管嘅博物館，喺中環國際金融中心二期入面，2003年12月1號開張。
金章牌

金章（意大利文：Zanussi）係間意大利公司，造電器嘅，亦都係電器牌子，叫金章牌。公司創於1916年，1984年畀依來克斯（Electrolux）買咗。

歷史
金章公司（Zanussi Company）原本只係個工場，1916年Antonio Zanussi所立。1933年正式公司化，有自己品牌。1946年Antonio Zanussi過身，由佢兩個仔繼承。兩個仔將公司規模擴大，成為電器大牌子，有自己研發。
由於喺1970年代公司擴張過急，公司陷入困難，最後要喺1984年由依來克斯（Electrolux）入股，先解決咗危機。
金策

金策（韓文：김책，1902年8月14號—1951年1月31號），字洪啓（諺文：홍계），號洪溪（諺文：홍계），假名金樂，金印植，金仁植，金洪印，金東印，金印，中國名羅東賢。係中國和朝鮮民主主義人民共和國軍人，北朝鮮政治人，獨立運動家，作曲者。佢做金日成係最側近之一人。佢嘅成名作係《金日成將軍之歌》，長編小說《白頭山》。由1948年9月2號建國參與同北朝鮮初代副總理兼産業相（1948-1952）、朝鮮人民軍初代砲兵事領官（1950年9月-1952年）。1951年1月31號戰死之平陽、死因係心肌梗死或煤球煤氣中毒。
金竹

金竹（粵拼：gam1 zuk1；學名：Phyllostachys parvifolia）係禾本科剛竹屬嘅竹類草本植物，原產中國黃河到長江流域之間。
譚淑瑩

譚淑瑩（英文：Anita Tam，1967年3月7號—）係香港無綫電視女藝人、配音員，初頭以特約演員身份拍劇，2020年正式加入無綫電視。佢老豆係已故藝人譚炳文。

演出
呢個表唔完整，歡迎加料。
譚澤闓

譚澤闓（粵拼：taam4 zaak6 hoi2，1889年2月12號—1947年2月17號），字祖同，別號瓶齋，室名天隨閣，係中國書法家。鄉下湖南茶陵。佢係滿清大吏譚鍾麟個孻仔。中華民國政治人譚延闓係佢三哥。
譚澤闓係譚鍾麟第五仔，所以細個嗰陣屋企人嗌佢「小五」。據聞佢因為個小字唔中意人噉嗌，話，「我屬牛，牛叫『一元大武』，何小之有？」所以佢自己取號大武。佢阿哥譚延闓同佢啲朋友嘅日記之中，多數寫佢做譚大武。
譚手字好靚，工於行楷。據聞舊時南京「國民政府」四隻字係佢寫，潤筆費高達四千大洋。
譚娶益陽呂氏為妻。佢四哥譚恩闓個仔譚光由佢養大。
1947年2月17號（民國三十六年二月十七日）譚澤闓喺上海病逝。
譚炳文

譚炳文（英文：Tam Ping Man，1933年11月14號—2020年9月5號）係香港男藝人，1950年代入行，做過影視演員、播音員、配音員、歌手同埋無綫電視配音藝員。
譚煒霖

譚煒霖，香港親中派政治人，曾經參與2023年香港區議會選舉。
譚爾培

譚爾培（英文：Ben Tam，1997年—），係香港泛民主派人士（自決派組織土地正義聯盟、西貢鄉民成員），大埔區議會西貢北選區議員。
譚爾培喺2019年第6屆區議會選舉參選大埔西貢北選區，最後打贏李華光，成功當選，2021年10月參與2021年香港區議員宣誓，獲港府確認宣誓有效。
譚江柏

譚江柏（1911年11月27號—2006年3月16號）係1930年代中華民國足球代表隊成員，外號「譚銅頭」、「譚火仔」，出道初期司職前鋒，後尾改踢後衛。佢效力過南華足球隊、星島體育會、九龍巴士足球隊等香港甲組足球聯賽球隊。2006年3月16號朝頭早七點幾因身體器官功能衰竭喺養和醫院病逝，終年95歲。

屋企
譚江柏結過兩次婚，元配夫人朱偉勳，第二任老婆陳珍妮。佢同第二任老婆生子譚詠麟。
譚泳銚

譚泳銚（英文：Annabelle Tam，1998年7月2號—），人稱寒流女，係香港女模特兒同網絡紅人，2021年頭寒流襲港嗰陣接受報章街訪被影到仍然衣著性感展現豐滿身材而喺網上成名。
譚焯升

譚焯升（Clevis Tam，1995年12月8號—），原名譚浩智，係香港男藝人，2015年藝員訓練班畢業，然後做無綫電視經理人合約男藝員，喺2016年新處境劇《八時入席》飾演徐仁富呢個角色。2024年離開無綫電視。

簡歷
譚焯升中小學讀拔萃男書院，中三轉讀英基學校協會旗下嘅啟新書院，中學畢業後到加州聖芭芭拉嘅社區大學讀經濟系，畢業後入咗無綫電視。
2022年佢做咗23位J2ers之一，拍一啲J2台節目。
長久

長久係日本後朱雀天皇嘅一個年號，相當於公元1040年到1044年，前後總共5年。
長久友紀

長久友紀 ，係日本嘅一個女藝人同埋配音員。
長

ː，國際音標之一，表示呢個係長音素。
長沙嘅簡稱。
長氏，唐人姓、日本姓。
長町，日本地名。
長 (專輯)，中國歌手李宇春嘅專輯
zoeng2，音掌
阿頭嘅意思。比如政府代表領導。
長老、年長者
代表
長站，兵庫縣加西市北條鐵道嘅車站。
zoeng6，音像
用喺「身無長物」呢個詞。
長不大

香港歌手何韻詩歌曲《長不大》，收錄喺佢嘅《梁祝下世傳奇》專輯。
香港歌手吳雨霏歌曲《長不大》，收錄喺佢嘅《Lady K: Transformation》專輯。
心理上未成長嘅成人（睇：彼得潘綜合症）
長井健司

長井 健司（ながい けんじ，1957年8月27號—2007年9月27號）係日本自由人（英文：Freelancer）攝影記者，愛媛縣今治人。
長井由1997年起，同東京嘅APF通訊社專做戰地採訪。去過以巴衝突、伊拉克戰爭、阿富汗戰爭。喺採訪緬甸反軍政府示威時第一個傷亡嘅外國人。原本外界以為佢係中流彈，但係富士電視台嘅錄影帶睇倒佢係俾緬甸士兵近距離開鎗打殺。長井瞓低之後重揸住部攝錄機  。

作品
《バーンロムサイ》：2000年紀錄片，片長 13 分鐘，講泰國清邁郊區嘅一間收容所裏面一個孤兒，佢呀媽有 HIV。
《伊拉克戰爭 巴格達陷落》（イラク戦争　バクダット陥落）：2003年紀錄片，片長 54 分鐘，講美軍佔巴格達嘅前後街頭嘅情景。
《家に灯った原爆の火》：2004年紀錄片，片長 16 分鐘，採訪一位喺廣島原爆唔死得嘅老兵。
鑿

鑿（粵拼：zok6）係種架生，前頭係由好硬嘅物料整成，帶少少尖，主要用嚟鑿開其他物料，包括石頭、木頭噉。有啲鑿可以空手用，有啲就佮埋槌仔用。
閹膥

閹膥（粵拼：jim1 ceon1，俗寫閹春，英文：Orchiectomy）係指切除兩粒膥子嘅外科手術。北方中國人嘅太監就係要切除膥子，學名叫「睾丸切除術」，響舊時中國應用最廣泛。
閻羅王

閻羅王（粵拼：jim4 lo4 wong4，梵文 Yama-raja，西藏文 gsin-rje），又叫 閻羅大王、閻魔羅王，閻魔係梵文音譯，佢係古印度神話入面，陰間最大嗰個，佢掌管人嘅生死同輪迴，同時又係所有鬼嘅大王。

中國佛教傳說中嘅閻羅王
根據中國民間傳說講，人死咗之後會去到陰曹地府，接受閻羅王審判，佢有一本生死冊，入面寫晒每個人幾時出世幾時死，閻羅王根據本生死冊，邊個係時候死，就會派無常鬼去將呢個人嘅魂魄押返陰曹地府受閻羅王審判。閻羅王會根據人生前做幾多好事壞事，判決佢魂魄應該去邊，如果魂魄生前積好多陰德，就畀佢魂魄成仙，又或者畀個魂魄投胎落好人家過好日子。如果魂魄生前作惡多端，就會根據返佢有幾衰，按程度落十八層地獄相關嗰層。
閻小穎

閻小穎，香港親中派人士。滙盛集團創始人及董事會主席。
2010年，閻小穎同岳父董家池創辦咗香港熊貓教育基金會，致力推動香港同中國內地嘅教育事業。

政治立場
佢係親中派嘅成員，曾經試過公開支持慶祝香港回歸同埋推廣愛國教育嘅活動。
閻氏

閻係唐人姓氏，喺《百家姓》裏頭排第327位。
閻肅

閻肅（粵拼：jim4 suk1；簡化字：阎肃；1930年5月9號—2016年2月12號），原名閻志揚（jim4 zi3 joeng4），係中國大陸嘅劇作家、詞作家，河北保定人。做過中國文學藝術界聯合會委員、中國戲劇家協會副主席、中國音樂文學學會副主席同河北傳媒學院客座教授。曾經整過好多中國大陸啲人都識嘅民歌同軍歌而出名。

死
佢喺2015年9月因病而住院，過咗幾日就因為腦梗塞而陷入重度昏迷。同年12月24號，中共中央宣傳部、中華人民共和國文化部、中國人民解放軍總政治部喺北京人民大會堂開咗閻肅同志先進事蹟報告會；中共中央政治局常委、中共中央書記處書記劉雲山代表習近平總書記同黨中央向閻肅表同佢嘅家屬做慰問，但最後喺2016年2月12號凌晨3點07分喺北京死咗，終年85歲。
阿拉加措特恩省

阿拉加措特恩省喺亞美尼亞東北，同首都埃里溫、亞馬維爾省、科泰克省、洛里省、希拉克省等省份同格魯吉亞、土耳其相鄰。
阿拉巴馬沙灘老鼠

阿拉巴馬沙灘老鼠（Peromyscus polionotus ammobates）係美國一種全國性瀕危物種，生活喺阿拉巴馬州沿岸。
阿拉士打禪

阿拉士打禪（Alastair Sim，1900年10月9號—1976年8月19號）係一個英國嘅男舞台劇演員、電影演員、電視演員，佢喺1930年出道。
阿拉善

阿拉善喺中國內蒙古，家下係盟，叫阿拉善盟。
阿拉山口

阿拉山口係中國新疆博爾塔拉一個縣級市，總面積1204平方公里，人口3萬。
阿拉加茨山

阿拉加茨山（亞美尼亞話：Արագած）係亞美尼亞西北嘅一座由安山岩、英安岩構成嘅火山，離首都埃里溫40公里。阿拉加茨山係亞美尼亞最高峰，喺埃里溫西北嘅阿拉加措特恩省。
阿拉巴馬州

阿拉巴馬州（State of Alabama）係美國東南部一州省，首府蒙哥馬利。

沿革
古時候爾處連鬼影都無隻，至16世紀初，西班牙人喺爾處插旗，跟住法蘭西同英倫帝國都叉隻腳埋嚟，就咁一場六國大封相做足三百年。孻尾去到1891年，呢笪地至劃入美國。

輿地
亞拉巴馬北望田納西州，東隣佐治亞州，南接佛羅里達州同墨西哥灣，而西便就係密西西比州。上高有阿帕拉契山脈駁往田納西州，其間金巴崙高原（英文：Cumberland Plateau）中段條楚河漢界就叫做田納西谷。由呢處一路鏟落海旁都係黑土田，世稱「布力庇治（英文：Black Belt (region of Alabama)）」。

繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
亞拉板馬
亞喇巴馬
銀行

銀行傳統上係主要做存錢、借錢同過數嘅財務機構。有啲銀行亦都印發銀紙作為法定貨幣。為咗可以賺多啲，好多銀行都兼做埋保險、投資產品同買賣股票。
家下好多地方都有法例，要有批准先可以開銀行做生意。

香港
香港銀行係分三級制，要同香港金融管理局申請批准先可以開業。
呢三級係：
持牌銀行
有限制持牌銀行
接受存款公司
銀線灣

銀線灣（Silverstrand）係香港西貢區一海灣，喺清水灣半島東北，有銀線灣泳灘。
銀腳帶

銀腳帶又叫銀環蛇，係環蛇屬其中一種蛇，身上有黑色同白色嘅帶，有毒。
銀翼殺手2049

《銀翼殺手2049》（Blade Runner 2049）係一部2017年嘅美國科幻電影，由丹尼斯維爾諾夫執導，呢套戲係1982年電影《2020》嘅續集。主演係賴恩高斯寧、夏里遜福。
銀菊露

銀菊露係種涼茶，成份包括杭菊同金銀花，有解毒解暑、清熱明目嘅功效。
銀葉樹

銀葉樹（粵拼：ngan4 jip6 syu6；學名：Heritiera littoralis）；俗名係大白葉仔（daai6 bak6 jip6 zai2），佢既係梧桐科銀葉樹屬嘅一個品種嘅樹，又係常綠嘅大喬木。呢種樹木喺東南亞入面邊個地區、非洲嘅東邊、大洋洲同中國內地嘅臺灣、海南、廣東、廣西、香港同福建地區；日本嘅奄美大島、沖繩島、石垣島同西表島入面都可以搵到佢。呢種樹木既係紅樹林嘅其中一個樹種，又係一種海漂植物。

外型特徵
莖：
常綠中喬木，其中幹基部分有明顯嘅板根響度。
葉：
革質，互生，好似個長橢圓形噉，背面就有銀白色嘅鱗片。長16～30公分，闊5～12公分，掌脈或羽脈；而葉柄成日都兩邊大。
花：
公罅同株，有好多個分枝嘅圓錐花序，其中花萼係好似傷口好返咗噉樣，而花係屬單性，冇花瓣；春季開花。
其中公花好似個鐘噉，而花萼係4～5裂，而公蕊嘅花絲就生成好似個幼長筒噉，有4～20粒花藥響度；
果實：
扁橢圓形，長3～5公分，有光澤，而腹縫線度有凸咗出嚟嘅龍骨形嘅嘢，入面有纖維質同大量嘅空氣響度。而木質方面，就輕飄飄，可以借住啲海水漂到邊度都得。

用途
成樖樹
園林嘅樹種
優良嘅海岸防風樹種
木材
用嚟起橋、建築、傢俱同整船。
核
藥用
銀絲卷

銀絲卷係京津包點，麵糰好似北京拉麵咁拉成幼絲，再包麵皮蒸熟，整成蒸銀絲卷。亦可以攞去炸，整成炸銀絲卷。
銀線灣泳灘

銀線灣泳灘，香港泳灘之一，喺西貢清水灣銀綫灣，清水灣道，英文叫Silverstrand Beach。行政上歸西貢區。設施有泳灘。歸康樂及文化事務署管。
變色樹蜥

變色樹蜥（Calotes versicolor），俗名雞冠蛇、馬鬃蛇，係一種廣泛分布亞洲嘅樹蜥。

特徵
條尾有身體嘅2倍咁長，成皮鞭狀。同其他蜥蜴唔同嘅地方，就係佢哋條尾唔會自己甩。

分布
伊朗東南部、巴基斯坦、印度、斯里蘭卡、泰國、馬來西亞西面、越南、中國（湖南、廣東、廣西、香港、海南島）、印尼、新加坡等地。喺新加坡，佢哋對本土原生嘅綠胸樹蜥構成威脅。 (http://www.wildsingapore.per.sg/discovery/factsheet/lizardchangeable.htm)
變色龍

變色龍，係種爬行動物，學名叫避役科，屬蜥蜴下低嘅一個科。佢哋識得去變身體嘅色水。
變種特攻：異能第一戰

《變種特攻：異能第一戰》（英文：X-Men: First Class）係套喺2011年上畫嘅美國超級英雄片，馬菲域肯執導，占士麥艾禾主演。
變葉木

變葉木（粵拼：bin3 jip6 muk6；學名：Codiaeum variegatum），又叫海南灑金榕（hoi2 naam4 saa2 gam1 jung4）或灑金榕（saa2 gam1 jung4），係大戟科變葉木屬嘅常綠灌木，原產地喺大洋洲嘅熱帶同亞熱帶地區。

用途
變葉木啱嗮用嚟做庭院嘅美化同綠籬用景，尤其喺辦公室入面啲盆景嗰度成日見到佢。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
變葉木嘅根同葉可以做藥，佢有散瘀消腫，清熱理肺嘅功效，但係佢啲汁液有毒唔食得。
變種異煞

《變種異煞》（Gattaca）係一部1997年美國科幻電影，由Andrew Niccol做導演。主演係Ethan Hawke、奧瑪花曼、祖迪羅。
變聲

變聲係人類喺青春期所發生嘅一種生理變化，男女都會變聲，不過男仔變得沉多啲，女仔變得沉少少。男性通常喺12至16歲；女性通常喺13至16歲，最遲變聲亦有可能會到16歲左右。成年之後聲音通常都唔會再改變。

男仔變聲期間保養
唔適宜食用辛辣嘅食物，避免吸煙飲酒等。建議講嘢或者唱歌嗰陣唔好勉強提高把聲。
變裝

變換、更換服裝。
化裝，修飾容貌、妝扮外表，係戲劇、電影等表演場合嘅造型手段之一。
易裝，改變裝扮外觀同裝束服飾嘅行為。
喬裝，為咗掩飾自己嘅真實身份，而改變容貌同服裝等。
偽裝，欺騙他人產生假象嘅裝扮，例如士兵嘅迷彩偽裝。
扮裝，利用服裝、飾品、道具同化妝搭配等，扮演動漫、遊戲中人物角色嘅一種表演藝術行為。
異裝，打扮成異性嘅行為。
變種特攻：狼人外傳

《變種特攻：狼人外傳》（英文：X-Men Origins: Wolverine）係套喺2009年上畫嘅美國超級英雄片，由基雲活執導，套片係「變種特攻電影系列（英文：X-Men (film series)）」嘅第4部電影，重有係《變種特攻》（2000年）同埋《變種特攻2》（2003年）嘅外傳加前傳，曉治積曼主演。
續集係《狼人：武士激戰》，2013年上映。第三集係《盧根》，2017年上映。
越秀區明德實驗學校

越秀區明德實驗學校係中國廣東廣州嘅一間中學，1931年1月13號開辦，位置喺越秀區一德路舊部前56號（石室聖心教堂西邊隔籬）。佢係廣州市第3中學屬下嘅全日制民辦初中。

校服色
呢間學校同廣州市第3中學嘅品種一模一樣。

史
1931年1月13號，天主教進行會嘅青年會長陳秉卿同會員陳榮軒等人建議將女青年會會所改成學校或醫院，最後俾教會通過咗而開辦。初期嗌聖神女子中學，但半年後改名做私立明德女子中學，由於嗰時宗教方面比較濃厚，所以成間學校教學模式有好大埐天主教嘅氛圍。1933年1月29號，學校開辦咗初中部，同時亦打算開辦高中部。學校為咗實現六年中學計劃而收返周邊所屬嘅出租屋，喺1934年搞擴建工程。同年7月13號加開初中部，重喺1936年初將日新小學女校併入嚟。學校原計劃開辦高中師範科，但由於嗰時教育部命令將冚唪唥私立師範機構改成公辦，凈可以辦普通高中而辦唔成。1935年10月24號加開普通高中而成為完全中學。
但好景唔長，學校開辦無耐因戰亂而一度停辦，經過天主教會唔停噉努力，直到1938年打破日軍嘅干涉而復辦。嗰時學校凈收男仔唔收女仔直到1946年日軍投降先至恢復返。而「明德」個名亦一直留咗落嚟。
越秀區東風西路小學

越秀區東風西路小學（粵拼：jyut6 sau3 keoi1 dung1 fung1 sai1 lou6 siu2 hok6）係廣東廣州越秀區一間全日制六年制小學，本部喺東風西路 265 號（市總工會對面）。1942年創辦，係廣東省一級學校。目前有四個校區：東風校區（本部）、盤福校區（原盤福路小學）、雙井校區（原雙井街小學）、流花校區，係廣州市搞學校合併嘅結果。
越秀南粵先賢公園

，之前嗌過宏城公園，係中國廣東省廣州市嘅公園，喺越秀區二沙島嘅廣州大橋東邊。公園喺1999年9月起，2000年3月起好，2011年9月26號改名做「越秀南粵先賢公園」。
越秀南汽車客運站

，又叫越秀南客運站或越秀南汽車站，廣州街坊簡稱越秀南站，係中國廣東廣州一客運站，1950年起好，2019年5月1號停運，喺越秀區越秀南路同東園橫路嘅交界，隔籬有間團一大紀念廣場喺度。
2019年4月2號，廣州市交委正式透露，為咗解決廣州城區成日交通大塞車嘅問題，正式決定從2019年5月1號開始停運越秀南客運站。

佔地面積
面積12000幾平方米，其中車場有6200平方米，有26個發車位。

主要經營
呢個車站喺舊陣時嘅廣州東站嘅中心車站站場，主要係經營去深圳、東莞、珠海、澳門、香港、番禺、肇慶、封開、增城、從化、清遠、汶村、廣海、南雄、鬱南千官、水口、惠州龍門同埋河源連平，江西省嘅贛州、吉安、龍南、全南、大余、於都、瑞金同埋會昌，廣西省嘅梧州、蒼梧、南寧、柳州、平南、東興、憑祥、藤縣同埋桂平，重有浙江省嘅仙居、樂清同紹興，重有江蘇省嘅蚌埠、揚州呢啲車。

攞過嘅獎
呢個站攞過「廣州市使用者滿意服務明星企業」同「廣州市青年文明號」呢啲獎。
越秀山

越秀山（粵拼：jyut6 sau3 saan1）係廣州嘅一座山，海拔70米。北面有白雲山，南面對住中山紀念堂同廣州市政府。好耐以前，越秀山又叫做粵秀山、越王山。明朝永樂年間，山上曾經有座觀音閣，所以又叫觀音山。由主峰越井崗同埋周圍嘅桂花崗、木殼崗、鯉魚崗等等七個山崗同三個人工湖（東秀湖、南秀湖、北秀湖）組成。面積一共有86萬平方米。
而家越秀山主要部分係一個公園，裏面包括咗好多遊覽景點同體育場地。

史
大清時越秀山歸南海縣。

相關歌仔
上世紀六七十年代，廣州有隻好無厘頭嘅歌仔，就得四句歌詞：
「
越秀山邊，有間學校，有個老師，瘦骨如柴。
」